ສຳນວນຟ້ອງ ອະດີດຫົວໜ້າ ຮັກສາຄວາມປອດໄພ ຈີນ ຖືກສົ່ງໄປໃຫ້ ໄອຍະການ
ສຳນວນຟ້ອງ ທ່ານ Zhou Yongkang ອະດີດຫົວໜ້າ ຮັກສາຄວາມປອດໄພ ຂອງຈີນ ຖືກສົ່ງໄປຫາ ໄອຍະການສານ ໃນຂໍ້ຫາ ສໍ້ລາດບັງຫລວງ.
ບັນດາເຈົ້າໜ້າທີ່ຈີນ ໄດ້ສົ່ງຄະດີສໍ້ລາດບັງຫລວງ ຕໍ່ອະດີດຫົວ ໜ້າຮັກສາຄວາມປອດໄພແຫ່ງຊາດ ທ່ານ Zhou Yongkang ໄປໃຫ້ຄະນະໄອຍະການ ອັນເປັນການເຄື່ອນໄຫວຫລ້າສຸດ ໃນ ການປຸກລະດົມຕ້ານການສໍ້ລາດບັງຫຼວງຂອງ ປະທານປະເທດ Xi Jinping ຄະນະກຳມາທິການສູນກາງ ເພື່ອກວາດກາດ້ານລະບຽບວິໄນ ຊຶ່ງເປັນສິ້ງຊອມ ເພື່ອຕໍ່ຕ້ານການສໍ້ລາດບັງຫລວງຂອງປັກກິ່ງ ໄດ້ປະກາດຢູ່ໃນໜ້າເວັບໄຊຂອງຕົນ ໃນວັນພຸດມື້ນີ້ວ່າ ຄະດີ ຂອງທ່ານ Zhou ພ້ອມດ້ວຍບຸກຄົນອຶ່ນໆອີກຫຼາຍຄົນ ໄດ້ຖືກ ສົ່ງໄປຫາ“ອົງການຈັດຕັ້ງຕຸລາການ” ເພື່ອແຜ້ວທາງໄປສູ່ການ ດຳເນີນຄະດີ ທ່ານ Zhou ເປັນເຈົ້າໜ້າທີ່ຂັ້ນສູງສຸດ ທີ່ໄດ້ຖືກຈັບ ຢູໃນການກວດລ້າງຕ້ານການສໍ້ລາດ ບັງຫລວງ ຂອງປະທານປະເທດ Xi Jinping ໃນຕົ້ນເດືອນທັນວາຜ່ານມາ ທ່ານ Yongkang ໄດ້ຖືກຈັບ ແລະປົດອອກຈາກ ການເປັນ ສະມາຊິກພັກຄອມມິວນິສ ໃນຂໍ້ຫາເປີດເຜີຍຄວາມລັບຂອງປະເທດ ແລະຮັບສິນບົນ ສະມາຊິກບຳນານຂັ້ນນຳພາ ຂອງຄະນະກໍາມະການກົມການເມືອງສູນກາງພັກທ່ານນີ້ ແມ່ນເຈົ້າໜ້າທີ່ສູງສຸດຂອງພັກຄອມມິວນິສຈີນ ທີ່ໄດ້ຖືກດຳເນີນຄະດີ ໃນຮອບສາມທົດ ສະວັດກວ່າໆ ຍັງບໍ່ເປັນທີ່ແຈ້ງຂາວເທື່ອວ່າ ນະໂຍບາຍປຸກລະດົມຕ້ານການສໍ້ລາດບັງຫຼວງຈະເປັນຜົນ ສຳເລັດຫລືບໍ່ ໃນເມື່ອເປັນທີ່ປາກົດວ່າ ບໍ່ໄດ້ຜົນ ໃນການປະຕິບັດງານ ຄຽງຄູ່ກັບການ ປະຕິຮູບຢ່າງກວ້າງຂວາງໃດໆໃນລະບົບການເມືອງຂອງຈີນ ຍິ່ງ ໄປກວ່ານັ້ນ ບັນດາ ສານຂອງປະເທດ ຍັງຄວບຄຸມໂດຍພັກຄອມມິວນິສເຮັດໃຫ້ ມີຄວາມລຳບາກ ໃນການ ຕັດສິນວ່າ ການລົງໂທດໃນດ້ານສໍ້ລາດບັງຫລວງນັ້ນມີຈຸດປະສົງທາງການເມືອງຫລືບໍ່ ແຕ່ວ່າ ປະທານປະເທດ ທ່ານ Xi ໄດ້ໃຫ້ຄຳໝັ້ນສັນຍາ ທີ່ຈະດຳເນີນການໄປໜ້າ ໃນ ການປຸກລະດົມດັ່ງກ່າວ ໂດຍກ່າວວ່າ ການແຜ່ຂະຫຍາຍຢ່າງຮ້າຍແຮງ ຂອງການສໍ້ ລາດບັງຫລວງ ເປັນໄພຂົ່ມຂູ່ຕໍ່ຄວາມຖືກຕ້ອງຊອບທຳແລະການປົກ ຄອງຂອງພັກ ຄອມມິວນິສຊຶ່ງເປັນພັກການເມືອງທີ່ປົກຄອງປະເທດພຽງພັກດຽວ ເທົ່ານັ້ນໃນຈີນ